దక్షిణ భారతదేశము
దక్షిణ భారతదేశంలో దాదాపు 50% ప్రజలు వ్యవసాయం ప్రధాన వృత్తిగా కలిగి ఉన్నారు. భారతదేశం లోని ఇతర ప్రాంతాల వ్యవసాయదారుల మాదిరిగా ఇక్కడి రైతులు కూడా ప్రధానంగా నీటి కొరకు వర్షపాతం ముఖ్యంగా ఋతుపవనాల మీదనే ఆధార పడతారు. వరి, వేరుశనగ, చెరకు, పత్తి, రాగి, మిరియాలు, పప్పుదినుసులైన మినుములు, కందులు, శనగలు మొదలగునవి ఇక్కడ పండే కొన్ని ముఖ్యమైన పంటలు. ఇంకా కాఫీ, తేయాకు, వెనీలా, రబ్బారు మొదలైన పంటలను కొండ ప్రాంతాలలో పెంచుతారు. కోస్తా ప్రాంతాలలో కొబ్బరి తోటలు విస్తారంగా పెరుగుతాయి. వరి పంట పండించడంలో ఆంధ్ర ప్రదేశ్ భారతదేశం లోనే మొదటి స్థానంలో ఉంది.. భారతదేశంలోని కాఫీ పంట సాగులో కర్ణాటక 70% శాతాన్ని ఆక్రమించింది. ఎడతెరిపిలేని కరువుల వలన ఉత్తర కర్ణాటక, రాయలసీమ, మరియు తెలంగాణా ప్రాంత రైతులు అప్పుల పాలై ఉన్న ఆస్తులు అమ్ముకుని, చివరికి కొద్ది మంది ఆత్మ హత్యలు కూడా చేసుకున్నారు. ఇక్కడ వేసవి కాలంలో నీటి ఎద్దడి కూడా ఎక్కువే.
భారతదేశ ఆర్ధిక వ్యవస్థ
1993-94 లలో మాదిరిగా 2003లో కూడా వ్యవసాయం మరియు సంభదిత రంగాలు 60% ఉపాధి కల్పనకు కారణం అయ్యాయి. వ్యవసాయ రంగం పెరుగుదలలో స్తబ్దతను చూడగా సేవారంగం స్థిరమైన పెరుగుదలను చూపింది.మొత్తం శ్రామిక బలంలో 8% వ్యవస్థీకరించబడ్డ రంగంలో ఉండగా, అందులో రెండింట మూడొంతుల మంది ప్రభుత్వ రంగంలో ఉన్నారు.యెన్ఎస్ఎస్ఓ జరిపిన విచారణ అంచనా ప్రకారం 1999-2000లో 106 లక్షలు, అనగా దాదాపు 10% జనాభా నిరుద్యోగులు మరియు నిరుద్యోగత శాతం 7.3%, పట్టణ ప్రాంతాల (7.7%) కంటే గ్రామీణ ప్రాంతాలు (7.2%) బాగుగా ఉన్నాయి. సంవత్సరానికి భారతదేశ శ్రామిక శక్తి 2.5% పెరుగుతుండగా ఉద్యోగ లభ్యతలో పెరుగుదల 2.3% మాత్రమే ఉంది.